REAL decreto 91/1996, do 26 de xaneiro, sobre ampliación de medios adscritos ós servicios da Administración do Estado traspasados á Comunidade Autónoma de Galicia polo Real decreto 2834/1983, en materia de protección á muller.
MINISTERIO PARA AS ADMINISTRACIÓNS PÚBLICAS — I. DISPOSICIÓNS XERAIS — 28/02/1996

A Constitución no seu artigo 148.1.20º establece que as comunidades autónomas poderán asumir competencias en materia de asistencia social e no artigo 149 reserva ó Estado a competencia exclusiva sobre lexislación civil, penal e penitenciaría. Pola súa parte, o Estatuto de autonomía para Galicia establece, no seu artigo 27.23 que corresponde á Comunidade Autónoma galega a competencia exclusiva en materia de asistencia social.
Polo Real decreto 2834/1983, do 5 de outubro, sobre traspaso de funcións e servicios da Administración do Estado á Comunidade Autónoma de Galicia en materia de protección da muller, a dita comunidade asumiu as funcións que realizaba o Estado en relación coa dita materia.
A comisión mixta prevista na disposición transitoria cuarta do Estatuto de autonomía para Galicia considerou a conveniencia de amplia-los medios adscritos ós servicios traspasados no citado Real decreto 2834/1983, do 5 de outubro, adoptando na súa reunión do día 21 de decembro de 1995 o oportuno acordo, cunha virtualidade práctica que esixe a súa aprobación polo Goberno mediante real decreto.
Na súa virtude, en cumprimento do disposto na disposición transitoria cuarta do Estatuto de autonomía para Galicia, por proposta do ministro para as Administracións Públicas e logo de deliberación do Consello de Ministros na súa reunión do día vinteseis de xaneiro de mil novecentos noventa e seis,
DISPOÑO:
Artigo 1º
Apróbase o acordo da Comisión Mixta de Transferencias prevista na disposición transitoria cuarta do Estatuto de autonomía para Galicia, adoptado polo Pleno en data 21 de decembro de 1995, polo que se amplían os medios persoais e económicos correspondentes ás funcións e servicios traspasados á Comunidade Autónoma de Galicia, polo Real decreto 2834/1983, do 5 de outubro.
Artigo 2º
En consecuencia, quedan traspasados á Comunidade Autónoma de Galicia os medios persoais e os créditos que figuran nas relacións anexas, nos termos que resultan do propio acordo e as ditas relacións.
Artigo 3º
A ampliación do traspaso a que se refire este real decreto terá efectividade a partir do día sinalado no acordo da comisión mixta, sen prexuízo de que o Ministerio de Asuntos Sociais produza ata a entrada en vigor deste real decreto, se é o caso, os actos administrativos necesarios para o mantemento dos servicios no mesmo réxime e nivel de funcionamento que tivesen no momento da adopción do acordo.
Artigo 4º
Os créditos orzamentarios que se determinen de conformidade coa relación número 2 do anexo, serán dados de baixa nos correspondentes conceptos orzamentarios e transferidos polo Ministerio de Economía e Facenda ós conceptos habilitados na sección 32 dos orzamentos xerais do Estado, destinados a financia-lo custo dos servicios asumidos polas comunidades autónomas, unha vez se remitan ó departamento citado, por parte do Ministerio de Asuntos Sociais, os respectivos certificados de retención do crédito, para dar cumprimento ó disposto
na vixente Lei 41/1994, do 30 de decembro, de presupostos xerais do Estado para 1995.
Disposición derradeira
Única.-O presente real decreto será publicado simultaneamente no Boletín Oficial del Estado e no Diario Oficial de Galicia, adquirindo vixencia a partir da súa publicación.
Dado en Madrid o vinteseis de xaneiro de mil novecentos noventa e seis.
Juan Carlos R.
Xoán Lerma Blasco
Ministro para las Administracións Públicas
ANEXO
Rosa Rodríguez Pascual e Alfonso Vaquero Marín, secretarios da comisión mixta prevista na disposición transitoria cuarta do Estatuto de autonomía para Galicia,
CERTIFICAN:
Que no Pleno da comisión mixta celebrado o día 21 de decembro de 1995 se adoptou un acordo sobre ampliación dos medios traspasados á Comunidade Autónoma de Galicia polo Real decreto 2834/1983, do 5 de outubro, en materia de protección á muller, nos termos que a continuación se expresan:
a) Referencias a normas constitucionais e estatutarias.
A Constitución, no seu artigo 148.1.20º establece que as comunidades autónomas poderán asumir competencias en materia de asistencia social e no artigo 149 reserva ó Estado a competencia exclusiva sobre lexislación civil, penal e penitenciaria. Pola súa parte, o Estatuto de autonomía para Galicia establece no seu artigo 27.23 que corresponde á Comunidade Autónoma de Galicia a competencia exclusiva en materia de asistencia social.
Polo Real decreto 2834/1983, do 5 de outubro, sobre traspaso de funcións e servicios da Administración do Estado á Comunidade Autónoma de Galicia en materia de protección á muller, a dita comunidade asumiu as funcións que realizaba o Estado en relación coa dita materia.
De acordo cos termos do Real decreto 581/1982, do 26 de febreiro, que establece as normas e o procedemento a que han de axustarse as transferencias de funcións e servicios do Estado á Comunidade Autónoma de Galicia e o funcionamento da comisión mixta prevista na disposición transitoria cuarta do Estatuto de autonomía da dita comunidade, procede efectuar unha ampliación dos medios ós que se facía referencia no Real decreto de traspaso 2834/1983, do 5 de outubro, antes citado.
B) Medios persoais que se amplían.
Traspásanse á Comunidade Autónoma de Galicia os medios persoais que nominalmente se indican na relación adxunta número 1.
c) Valoración das cargas financeiras dos medios traspasados.
1. A valoración definitiva do custo efectivo que, en pesetas de 1990, corresponde ás funcións e medios traspasados á Comunidade Autónoma de Galicia elévase a 7.271.910 ptas.
2. O financiamento en ptas. de 1995 que corresponde ó custo efectivo anual das funcións e medios traspasados, detállase na relación número 2.
3. O custo efectivo que figura detallado nos cadros de valoración da relación número 2 financiarase da seguinte forma:
Transitoriamente ata que o custo efectivo se compute para revisa-la porcentaxe de participación da Comunidade Autónoma nos ingresos do Estado, o dito custo financiarase mediante a consolidación na sección 32 dos orzamentos xerais do Estado, dos créditos relativos ós distintos compoñentes do custo
efectivo, polos importes que se determinen, susceptibles de actualización polos mecanismos xerais previstos en cada lei de orzamentos.
As posibles diferencias que se produzan durante o período transitorio a que se refire o parágrafo anterior, respecto do financiamento das funcións transferidas, serán obxecto de regularización, se é o caso, ó peche do exercicio económico, mediante a presentación das contas e estados xustificativos correspondentes perante unha comisión de liquidación que se constituirá no Ministerio de Economía e Facenda.
d) Data de efectividade deste acordo.
A ampliación de medios obxecto deste acordo terá efectividade o día 1 de xaneiro de 1996.
E para que conste expedímo-la presente certificación en Madrid o 21 de decembro de 1995. Os secretarios da comisión mixta, Rosa Rodríguez Pascual e Alfonso Vaquero Marín. Rubricado.
RELACIÓN NÚMERO 1
RELACIÓN DE PERSOAL ADSCRITO ÓS SERVICIOS (E INSTITUCIÓNS) QUE SE TRASPASAN Á COMUNIDADE AUTÓNOMA DE GALICIA
RELACIÓN NOMINAL DE FUNCIONARIOS
CENTRO: CENTRO DE INFORMACIÓN DOS DEREITOS DA MULLER
LOCALIDADE A CORUÑA
Apelidos e nome
Corpo ou escala
á que pertence
Número de rexistro
Situación
administrativa
Posto de traballo
que desempeña
Retribucións
Total anual
pesetas
Básicas
pesetas
Complement.
pesetas
Dz. Vázquez, Mª Paloma
Mestres
3261700368 A0597
Activo
Nivel 24
1.998.108
1.334.388
3.332.496
Fariña Guerrero,
Mª Fabiola
Xeral Administrativo da Administración do Estado
3240676457 A1135
Activo
Nivel 16
1.632.932
884.352
2.517.284
RELACIÓN PERSOAL LABORAL
CENTRO: CENTRO DE INFORMACIÓN DOS DEREITOS DA MULLER
LOCALIDADE A CORUÑA
Apelidos e nome
Categoría
Número de rexistro
Nivel
Retribucións
Total anual
pesetas
Básicas
pesetas
Complement.
pesetas
Debén Alfonso, Mª del Mar
Titulada superior
3243508546 L031510010
1
2.915.598
168.576
3.084.174
RELACIÓN NÚMERO 2
VALORACIÓN DO CUSTO EFECTIVO DOS SERVICIOS QUE SE TRASPASAN A COMUNIDADE AUTÓNOMA DE GALICIA
SECCIÓN 27. ORGANISMO 107
EN PESETAS 1995
Partida
Gastos
Pesetas
27.107.323B.120
Retribucións básicas funcionarios
3.631.040
27.107.323B.121
Retribucións complementarias funcionarios
2.218.740
27.107.323B.130
Retribucións de persoal laboral
3.084.174
Partida
Gastos
Pesetas
27.107.323B.160
Cota patronal á Seguridade Social
980.459
Total capítulo I
9.914.413
27.107.323B.125
Reparación e conservación mobiliario
10.238
27.107.323B.220.00
Material de oficina
85.206
27.107.323B.220.01
Prensa/Revistas/Libros
159.076
27.107.323B.221.10
Outras subministracións
8.832
Total capítulo II
263.352
* Total custo
10.177.765
1256